Title: Brusel, 30
Author: svet
Last saved by: mzvsr
Company: mzv

Príloha

| KOMISIA EURÓPSKYCH SPOLOČENSTIEV
Brusel, 30. apríla 2002 C(2002)1559

ROZHODNUTIE KOMISIE
z 30. apríla 2002
Pravidlá pre vysielanie národných expertov do Európskej komisie

KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva, keďže:

(1)	vyslaní národní experti (VNE) by mali komisii umožniť využívať vysoký stupeň
ich odborných vedomostí a skúseností, a to najmä tam, kde komisia nemá
okamžite k dispozícii príslušnú odbornú spôsobilosť;
(2)	toto rozhodnutie má za cieľ podporiť výmenu odborných skúseností a
poznatkov   o európskej    politike    prostredníctvom    dočasného    pridelenia
expertov z členských štátov do komisie;
(3)	VNE by mali vysielať vládne alebo štátne orgány členských štátov, ale môže
ich  vysielať aj  súkromný  alebo  dobrovoľný  sektor,   krajiny  Európskeho
hospodárskeho priestoru,  kandidátske krajiny,  medzinárodné organizácie
alebo tretie krajiny;
(4)	práva a povinnosti VNE vymedzené v tomto rozhodnutí by mali byť zárukou
toho, že VNE budú plniť svoje úlohy výlučne s ohľadom na záujem komisie;
(5)	vzhľadom na dočasnú povahu práce VNE a ich osobitný štatút by sa malo
ustanoviť,   že   by   nemali   prijímať  zodpovednosť   v   mene   komisie   za
uplatňovanie jej výsad podľa verejného práva;
(6)	toto    rozhodnutie    by   malo   ustanoviť   všetky   relevantné    podmienky
zamestnávania  VNE  bez  ohľadu   na  to,   odkiaľ  pochádzajú  rozpočtové
prostriedky určené na úhradu ich nákladov;
(7)	vzhľadom na dôležitosť vzdelávania štátnych zamestnancov členských štátov
o politikách spoločenstva — a primerane aj štátnych zamestnancov krajín
Európskeho hospodárskeho priestoru, kandidátskych krajín a tretích štátov —
toto   rozhodnutie   ustanovuje   aj   jednotný   a   systematický   právny   a
administratívny   rámec   pre   informačné   kurzy   organizované   pre   týchto
zamestnancov,

SA ROZHODLA TAKTO:

Kapitola I: Všeobecné ustanovenia
Článok 1 Pôsobnosť
1.	Tieto pravidlá sa vzťahujú na národných expertov, ktorých vyšle do komisie
(ďalej len „VNE,, alebo „vyslaní národní experti,,) národný, regionálny alebo
miestny verejný orgán. Vzťahujú sa aj na expertov vyslaných medzinárodnou
organizáciou,    súkromným    sektorom    alebo    neziskovým    dobrovoľným
sektorom.

2.	Osoby, na ktoré sa vzťahujú tieto pravidlá, sú počas celej doby vyslania
naďalej v pracovnom pomere u svojho zamestnávateľa, ktorý platí aj ich
mzdu.

3.	Okrem   výnimiek   udelených   generálnym   riaditeľom   pre   personálne   a administratívne záležitosti musí byť VNE občanom členského štátu spoločenstva. Pri prijímaní VNE do jej útvarov komisia prihliada na rovnomerné územné aj rodové zastúpenie a na zásadu rovnakých príležitostí.

4.	Udelenie výnimky sa  nevyžaduje v prípade VNE z krajín  Európskeho
hospodárskeho priestoru, vyslaných na základe dohôd podpísaných s týmito krajinami a za podmienok v nich ustanovených. To isté sa vzťahuje na
kandidátske krajiny, ktoré s komisiou podpísali dohody ad hoc.

5.	Vyslanie sa realizuje prostredníctvom výmeny listov medzi generálnym
riaditeľom pre personálne a administratívne záležitosti a úradom stáleho
zástupcu dotknutého členského štátu, prípadne zamestnávateľom. V prípade krajín Európskeho hospodárskeho priestoru sa listy vymieňajú so sekretariátom EZVO a v prípade ostatných nečlenských      štátov      s príslušnými diplomatickými misiami. K výmene listov sa pripojí výtlačok Pravidiel pre vysielanie národných expertov do Európskej komisie.
Článok 2
Vyslaní národní experti „bez nákladov,,

VNE „bez nákladov“, môžu vysielať členské štáty, nečlenské štáty a medzinárodné organizácie v rámci recipročnej a súčasnej výmeny s pracovníkmi komisie na základe rozhodnutia komisie o dočasnom prideľovaní zamestnancov spoločenstva (rozhodnutie komisie z 5. januára 1995 (C(94) 3895 final), a to na rovnaké obdobie, na aké je dočasne pridelený úradník komisie.

Národných štátnych zamestnancov možno tiež vysielať ako VNE bez nákladov maximálne na dobu 4 rokov v rámci dvojstranných dohôd medzi generálnym riaditeľom a dotknutým členským štátom. Tieto dohody sa môžu uzatvoriť len s predchádzajúcim súhlasom generálneho riaditeľa pre personálne a administratívne záležitosti a musia uvádzať počet VNE, ktorých sa týkajú, a návrh ich úloh. Tieto podmienky platia aj pre VNE bez nákladov z krajín Európskeho hospodárskeho priestoru (EEA) a z kandidátskych krajín.
Článok 3
Vyslaní národní experti zo súkromného sektora

Súkromný sektor môže vysielať VNE len vtedy, keď je v záujme komisie získať špecifickú odbornosť na prechodnú dobu.

Ich vyslanie schvaľuje v jednotlivých prípadoch generálny riaditeľ pre personálne a administratívne záležitosti.
Článok 4           Doba vyslania

1.	Doba vyslania nesmie byť kratšia ako šesť mesiacov a dlhšia ako dva roky a
môže sa opakovane predlžovať na dobu nepresahujúcu štyri roky.

2.	Plánovaná doba vyslania sa stanoví na začiatku výmeny listov podľa článku 1 odsek 
	5. Rovnaký postup platí v prípade obnovenia doby vyslania.

3.	VNE, ktorý už bol vyslaný do niektorej inštitúcie, môže byť do nej vyslaný aj po druhý raz pod podmienkou, že sa dodržia všetky relevantné vnútorné pravidlá ustanovujúce maximálnu dobu, počas ktorej môžu byť tieto osoby prítomné v útvaroch komisie, a vždy pod podmienkou, že :

a)	VNE aj naďalej spĺňajú kritériá pre vyslanie a

b)	od skončenia predchádzajúceho vyslania a začiatkom nového vyslania
uplynulo  minimálne  šesť  rokov;   ak  pri  skončení  prvého  vyslania
podpísala komisia s VNE priamu zmluvu, šesťročná doba začne plynúť
po skončení platnosti tejto zmluvy. Toto ustanovenie nebráni komisii
vyjadriť súhlas s vyslaním VNE, ktorého prvé vyslanie bolo kratšie ako štyri roky;  v tomto prípade však nové vyslanie nepresiahne ešte nevyčerpanú časť štvorročnej doby.
Článok 5 Miesto vyslania                                                                                
VNE možno vyslať kdekoľvek, kde sa nachádza pracovisko komisie.
Článok 6
Úlohy 

1. 	VNE pomáhajú úradníkom alebo dočasným zástupcom komisie a vykonávajú úlohy, ktoré sú im pridelené. 

2.	VNE sa zúčastňujú na misiách alebo externých stretnutiach len:
•	pri sprevádzaní úradníka alebo dočasného zástupcu komisie
•	ako pozorovatelia alebo na účel podávania informácií.
Generálny riaditeľ príslušnej služby môže za výnimočných okolností povoliť výnimku z tohto pravidla na základe špecifického mandátu udeleného VNE po predbežnom uistení sa, že nehrozí konflikt záujmov. VNE nemôže za žiadnych okolností sám zastupovať komisiu s cieľom prijímať záväzky (finančné alebo iné) alebo vyjednávať v jej mene.

3.	Za schvaľovanie výsledkov akýchkoľvek úloh vykonávaných VNE a za   
podpisovanie všetkých súvisiacich dokumentov je zodpovedná výlučne komisia.

4.	Príslušné odbory komisie, zamestnávateľ VNE a samotný VNE musia vynaložiť maximálne úsilie na vyhnutie sa akémukoľvek konfliktu záujmov alebo zdaniu takéhoto konfliktu vo vzťahu k povinnostiam VNE počas doby ich vyslania do komisie. S týmto cieľom útvar, do ktorého má byť VNE vyslaný, poskytne VNE a zamestnávateľovi úplné informácie o predpokladaných úlohách s primeraným predstihom pred začatím vyslania a požiada VNE a zamestnávateľa, aby písomne potvrdili, že im nie je známy žiaden dôvod, pre ktorý by VNE nemali byť tieto úlohy pridelené. VNE budú požiadaní najmä o to, aby oznámili akékoľvek potenciálne konflikty medzi ich rodinnou situáciou (najmä pokiaľ ide o pracovné aktivity blízkych príbuzných alebo všetky vlastné významnejšie finančne záujmy alebo záujmy uvedených osôb) a navrhovanými úlohami, ktoré majú plniť počas vyslania.

Zamestnávateľ a VNE sú vyzvaní, aby sa zaviazali oznámiť všetky zmeny v podmienkach vyslania, ktoré by mohli vyvolať takýto konflikt alebo zdanie takéhoto konfliktu, generálnemu riaditeľovi služby, do ktorej je VNE pridelený.

Útvar, do ktorého má byť VNE pridelený, vedie evidenciu o celej korešpondencii a na požiadanie ju predloží generálnemu riaditeľovi pre personálne a administratívne záležitosti.

5.	Ak podľa názoru príslušného generálneho riaditeľstva, do ktorého má byť
VNE vyslaný, sú vzhľadom na povahu jeho činnosti potrebné osobitné bezpečnostné opatrenia, pred prijatím VNE sa môže vyžadovať jeho bezpečnostná previerka.

6.	Pri nesplnení ustanovení odsekov 2 až 4 má komisia právo, ak to považuje za vhodné, skončiť vyslanie VNE v súlade s Článkom 10.

Článok 7
Práva a povinnosti

1.         Počas doby vyslania:

a)	VNE plní úlohy a koná výlučne v zmysle záujmov komisie;
b)	VNE sa zdrží akéhokoľvek konania a najmä akéhokoľvek verejného
prejavenia názoru, ktoré by mohlo odrážať jeho pozíciu v komisii;
c)	VNE, ktorý sa má pri výkone svojich úloh rozhodovať o veci, na ktorej
riešení alebo výsledku má osobný záujem ohrozujúci jeho nezávislosť,
informuje o tejto skutočnosti vedúceho útvaru, do ktorého je pridelený;
d)	VNE nesmie sám ani spolu s inými osobami zverejniť alebo umožniť
zverejnenie akejkoľvek záležitosti týkajúcej sa činnosti spoločenstiev
bez povolenia získaného v súlade s podmienkami a predpismi platnými
pre komisiu. Toto povolenie sa neudelí len v prípade, že navrhované
zverejnenie by mohlo byť na ujmu záujmom spoločenstiev;
e)	všetky práva súvisiace s akoukoľvek prácou vykonanou VNE pri plnení
jeho úloh sú majetkom spoločenstva;
f)	VNE má bydlisko v mieste vyslania alebo v takej vzdialenosti od tohto
miesta, aby mohol riadne plniť svoje úlohy;
g)	VNE poskytuje pomoc a sprostredkúva poradenstvo nadriadeným, ku
ktorým je pridelený, a ktorým sa zodpovedá za plnenie zverených úloh;
h)	VNE nesmie prijať žiadne pokyny týkajúce sa výkonu jeho úlohy od svojho zamestnávateľa alebo svojej národnej vlády. Nesmie sa zaviazať na výkon žiadnych činností pre svojho zamestnávateľa, vládu alebo iné osoby, súkromné spoločnosti alebo verejné orgány.

2.	Počas doby vyslania aj po jeho skončení musí VNE dodržiavať maximálnu diskrétnosť v súvislosti so všetkými faktami a informáciami, o ktorých sa dozvedel v priebehu plnenia alebo v súvislosti s plnením jeho povinností; v nijakej forme nesmie neoprávnenej osobe sprístupniť žiadne dokumenty ani informácie, ktoré ešte neboli zverejnené, ani ich nesmie použiť na získanie osobného prospechu.

3.	Pri nedodržaní vyššie uvedených ustanovení počas doby vyslania má komisia právo, ak to považuje za vhodné, skončiť vyslanie VNE podľa Článku 10.

4.	Po skončení vyslania je VNE naďalej viazaný povinnosťou správať sa bezúhonné a diskrétne v súvislosti s plnením nových úloh, ktoré sú mu zverené a s akceptovaním niektorých menovaní alebo výhod. 

S týmto cieľom musí VNE po dobu troch rokov od skončenia doby vyslania komisiu bezodkladne informovať o všetkých úlohách, ktoré od neho požaduje jeho súčasný zamestnávateľ, a ktoré by mohli viesť ku konfliktu záujmov vo vzťahu k úlohám, ktoré vykonával počas vyslania do komisie.
Článok 8
Úroveň, odborná prax a znalosť jazykov

1. 	Pre splnenie kritérií pre vyslanie do komisie musí mať národný expert minimálne trojročnú prax výkonu funkciu na plný úväzok v administratívnej, vedeckej, technickej, poradenskej alebo riadiacej oblasti, ktorú možno považovať za ekvivalent funkcie spadajúcej do kategórie A alebo B podľa definície v Personálnom poriadku úradníkov Európskych spoločenstiev. Zamestnávateľ vysielajúci VNE poskytne komisii pred jeho   vyslaním   vyhlásenie   o   zamestnaní   experta   vzťahujúce   sa   na posledných dvanásť mesiacov.

2. 	Výkon funkcie VNE si vyžaduje dôkladnú znalosť jedného jazyka spoločenstva a uspokojivú znalosť ďalšieho jazyka spoločenstva. VNE z nečlenskej krajiny musí na výkon svojej funkcie dôkladne ovládať jeden z jazykov spoločenstva.
Článok 9
Prerušenie doby vyslania

1.    	Komisia môže povoliť prerušenie doby vyslania a vymedziť jeho podmienky.
Počas tohto prerušenia:

(a)	sa nevyplácajú príspevky uvedené v článku 17;
(b)	výdavky uvedené v článkoch 20 a 21 sa preplácajú len v prípade, že
vyslanie bolo prerušené na žiadosť komisie;
(c)	automaticky sa pozastaví každé preplácanie mzdy zamestnávateľovi
experta podľa článku 18.

2. 	Komisia o tom informuje zamestnávateľa VNE.
Článok 10      Skončenie vyslania

1.       	S výhradou ustanovení odseku (2) sa vyslanie môže ukončiť na žiadosť komisie alebo zamestnávateľa VNE formou výpovede s trojmesačnou lehotou, ktorú dotknutá strana podá druhej strane. Môže sa ukončiť aj na žiadosť VNE podaním rovnakej výpovede podliehajúcej súhlasu komisie.

2. 	Za výnimočných okolností sa vyslanie môže ukončiť s
okamžitou platnosťou:
a)	z iniciatívy zamestnávateľa VNE,  ak je to v naliehavom záujme
zamestnávateľa;
b)	dohodou medzi komisiou a zamestnávateľom na žiadosť VNE podanej
obidvom stranám, ak je to v naliehavom osobnom alebo pracovnom
záujme VNE;
c)	z iniciatívy komisie v prípade, že VNE si neplní povinnosti ustanovené
týmito pravidlami.

3.      O ukončení    podľa    odseku    2c)    komisia    bezodkladne    informuje zamestnávateľa.

Kapitola II: Pracovné podmienky vyslaných národných expertov
Článok 11                         Sociálne zabezpečenie
1.	VYSLANÍ EXPERTI SO ŠTATÚTOM ŠTÁTNEHO ZAMESNANCA V NÁRODNEJ ALEBO MEDZINÁRODNEJ ORGANIZÁCII

Zamestnávateľ, ktorý má VNE vyslať, predloží pred vyslaním komisii potvrdenie o tom, že počas celej doby vyslania sa na VNE bude vzťahovať legislatíva o sociálnom zabezpečení platná pre príslušnú štátnu službu a že preberá zodpovednosť za výdavky, ktoré mu vzniknú v zahraničí.
2.	EXPERTI VYLANÍ ZO SÚKROMNÉHO SEKTORA

Zamestnávateľ experta predloží pred vyslaním komisii potvrdenie uvedené v článku 11(1) nariadenia rady (EHS) č. 574/72, ktorým sa ustanovuje postup implementácie nariadenia (EHS) č. 1408/71 o uplatňovaní schém sociálneho zabezpečenia na zamestnané osoby a ich rodiny pohybujúce sa v rámci spoločenstva.
3.	ÚRAZOVÉ POISTENIE 

Počnúc dňom vyslania komisia poisťuje VNE proti úrazu. Komisia mu poskytne kópiu podmienok tohto poistenia v deň, keď sa dostaví na príslušný odbor generálneho riaditeľstva pre personálne a administratívne záležitosti, aby si vybavil administratívne náležitosti spojené s vyslaním.
4.	EXPERTI VYSLANÍ Z NEČLENSKÝCH KRAJÍN
VNE, na ktorého sa nevzťahuje verejná schéma nemocenského poistenia, môže požiadať o poistenie proti tomuto riziku komisiu. Expert platí polovicu príslušnej poistnej sumy a jeho príspevok sa odpočítava z mesačných príspevkov poberaných podľa článku 17.
Článok 12 Pracovný čas

1.	Pracovný čas VNE je rovnaký ako pracovný čas platný pre komisiu.

2.	VNE počas celej doby vyslania pracuje na plný úväzok. Na základe úplne
zdôvodnenej   žiadosti    predloženej   generálnym   riaditeľstvom   a    pod
podmienkou, že to je v súlade so záujmami komisie, generálny riaditeľ pre
personálne  a  administratívne  záležitosti  môže VNE  povoliť  prácu  na
skrátený úväzok, ak s tým súhlasí jeho zamestnávateľ. V takomto prípade sa
primerane skráti trvanie riadnej dovolenky podľa článku 14 odsek 5.

3.	V prípade súhlasu so skráteným pracovným úväzkom musí VNE odpracovať mesačne aspoň polovicu riadneho pracovného času.

4.	VNE môže využívať pružný pracovný čas len vtedy, ak to povolí služba komisie, do ktorej je pridelený. O tomto povolení musí byť informovaný zodpovedný útvar generálneho riaditeľstva pre personálne a administratívne	záležitosti.
Článok 13 Práceneschopnosť

1.	V prípade neprítomnosti v práci z dôvodu choroby alebo úrazu musí o tom VNE 62. o najskôr upovedomiť vedúceho jeho útvaru aj s uvedením jeho súčasnej adresy. Ak práceneschopnosť trvá dlhšie ako tri dni, VNE musí predložiť lekárske potvrdenie a môže byť požiadaný, aby sa podrobil lekárskej prehliadke, ktorú zariadi komisia.

2.	Ak súčet jednotlivých neprítomností v práci z dôvodu choroby alebo úrazu v trvaní 
do troch dní presahuje dvanásť dní za obdobie dvanástich mesiacov, pri každej ďalšej neprítomnosti v práci z dôvodu choroby musí VNE predložiť lekárske potvrdenie.

3.	V prípade práceneschopnosti presahujúcej dobu jedného mesiaca alebo dobu, ktorú 
VNE odpracoval (platí tá, ktorá je dlhšia), sa automaticky pozastaví vyplácanie príspevkov uvedených v článku 17 odsek 1. Toto ustanovenie neplatí v prípade choroby spojenej s tehotenstvom. Toto voľno nemožno predĺžiť na dobu presahujúcu vyslanie dotknutej osoby.

4.	VNE, ktorý počas vyslania utrpí pracovný úraz, pokračuje v poberaní plných príspevkov 
počas celej doby práceneschopnosti až do skončenia vyslania.
Článok 14
Riadna dovolenka, mimoriadna dovolenka a pracovné voľno

1.	VNE majú nárok na dovolenku v trvaní dva a pol pracovných dní za každý ukončený 
mesiac služby (30 dní v kalendárnom roku).
2.	Dovolenka sa udeľuje so súhlasom služby, do ktorej je VNE pridelený.

3.	Na základe zdôvodnenej žiadosti môže VNE dostať mimoriadnu dovolenku v
týchto prípadoch:
•	uzavretie manželstva VNE: dva dni;
•	vážna nemoc manžela/manželky: najviac tri dni;
•	smrť manžela/manželky: štyri dni;
•	vážna nemoc príbuzného v priamej línii: najviac dva dni;
•	smrť príbuzného v priamej línii: dva dni;
•	narodenie dieťaťa: dva dni;
•	vážna nemoc dieťaťa: najviac dva dni; 
•	smrť dieťaťa: štyri dni.

4.	Na základe riadne zdôvodnenej žiadosti zamestnávateľa VNE môže komisia
v jednotlivých prípadoch udeliť najviac 2 dni mimoriadnej dovolenky za
obdobie 12 mesiacov.

5.	Na VNE sa však nevzťahujú ustanovenia týkajúce sa času   potrebného
na cestu, veku a kategórie. V prípade práce na skrátený úväzok sa riadna
dovolenka primerane skráti.

6.	Riadna dovolenka, ktorá nebola vyčerpaná ku koncu vyslania, prepadne.

Článok 15 Materská dovolenka

1.	Tehotná VNE má nárok na materskú dovolenku v trvaní šestnástich týždňov, počas ktorých sa jej vyplácajú príspevky podľa článku 17.

2.	Dojčiacej VNE sa môže na jej vlastnú žiadosť podloženú lekárskym potvrdením udeliť osobitná dovolenka v trvaní najviac štyroch po sebe idúcich týždňov po skončení materskej dovolenky, počas ktorých má nárok na príspevky podľa článku 17.

3.	V prípade, že vnútroštátna legislatíva zamestnávateľa VNE ustanovuje dlhšiu dovolenku, vyslanie sa preruší podľa ustanovení článku 9 na dobu presahujúcu dovolenku udelenú komisiou.
Ak to odôvodňujú záujmy komisie, doba vyslania sa predĺži o dobu rovnajúcu sa jeho prerušeniu.

4.  	Alternatívne môže VNE požiadať o prerušenie vyslania na celú dobu materskej dovolenky a voľna na dojčenie.  V tomto  prípade  platí
druhý pododsek odseku (3).
Článok 16 Riadenie a kontrola

Zodpovednosť za riadenie a kontrolu v súvislosti s dovolenkou, pracovným časom a neprítomnosťou v práci má generálne riaditeľstvo alebo odbor, do ktorého je národný expert pridelený.
U tých VNE, ktorých komisia pridelila na pracoviská mimo Bruselu alebo Luxemburgu, je za bežné administratívne a finančné postupy, napríklad za výpočet a vyplácanie denných príspevkov, cestovného a prípadne aj nákladov na sťahovanie zodpovedné aj generálne riaditeľstvo alebo služba, do ktorej je VNE pridelený. Kópie administratívnych dokumentov týkajúcich sa týchto VNE a informácie o zmenách v ich postavení ako aj príslušné štatistické informácie sa zasielajú raz mesačne zodpovednému útvaru generálneho riaditeľa pre personálne a administratívne záležitosti.

Kapitola III: Príspevky a preplácanie výdavkov
Článok 17
Príspevok na životné náklady

1.	Počas celej doby vyslania má VNE nárok na denný príspevok na životné náklady. V prípade, že vzdialenosť medzi miestom bydliska a miestom vyslania je 150 alebo menej km, výška denného príspevku je 26,25 eúr; ak táto vzdialenosť presahuje 150 km, denný príspevok je 105 eúr. Ak VNE neboli zo žiadneho zdroja preplatené výdavky na sťahovanie, vypláca sa mu navyše mesačný príspevok, ktorého výšku stanovuje táto tabuľka:
Vzdialenosť medzi miestom náboru a miestom vyslania (km) | Suma v euro
0-150 | 0
>150 | 67,5
>300 | 120
>500 | 195
>800 | 315
>1300 | 495
>2000 | 592,5
Tento príspevok sa vypláca mesačne za predchádzajúci mesiac. V prípade VNE bez nákladov sa ustanoví, že tieto príspevky sa nebudú vyplácať, pri výmene listov uvedenej v článku 1 odsek 5.

2.	Tieto príspevky sa vyplácajú aj počas misií, riadnej dovolenky, mimoriadnej dovolenky a počas    dní    pracovného    voľna    udelených komisiou.

3. 	Vyslaní národní experti, ktorí po dobu troch rokov končiacu šesť mesiacov pred vyslaním mali obvyklé bydlisko alebo vykonávali svoje hlavné povolanie vo vzdialenosti 150 alebo menej km od miesta vyslania, poberajú denné príspevky skrátené o 75%. Na účely tohto ustanovenia sa neprihliada na okolnosti súvisiace s prácou, ktorú vyslaní národní experti vykonávajú pre iný štát ako je štát miesta vyslania, alebo pre medzinárodnú organizáciu.

4. 	Na začiatku vyslania VNE sa príspevky na životné náklady, ktoré VNE    prislúchajú za prvých 75 dní vyslania, vyplatia vo forme jednorazovej sumy a príspevky zodpovedajúce tejto dobe sa už nevyplatia. Ak sa vyslanie skonči počas prvých 75 dní, VNE je povinný vrátiť sumu zodpovedajúcu zvyšnej časti tejto doby.

5.  	VNE informuje generálneho riaditeľa pre personálne a administratívne záležitosti o  všetkých podobných platbách, ktoré dostáva z iných zdrojov. Všetky tieto sumy sa odpočítajú od príslušného príspevku vyplácaného komisiou podľa odseku (1).

6. 	Tieto denné aj mesačné príspevky sa každoročne prehodnocujú bez retroaktívneho účinku v súlade s úpravami základných platov úradníkov spoločenstva v Bruseli a Luxemburgu.
Článok 18
Dodatočný paušálny príspevok

1.	Okrem prípadov, keď sa miesto náboru vyslaného národného experta nachádza 150 alebo menej km od miesta vyslania, poskytuje sa mu dodatočný paušálny príspevok rovnajúci sa rozdielu medzi hrubým ročným platom (mínus rodinné prídavky) vyplácaným jeho zamestnávateľom plus príspevkom na životné náklady vyplácaným komisiou a základným platom úradníka na prvom stupni triedy A8 alebo triedy B5, v závislosti od kategórie, do ktorej je zaradený.

2.	Tieto príspevky sa upravujú raz ročne bez retroaktívneho účinku v súlade s úpravou základných platov úradníkov spoločenstva.
Článok 19
Možné preplatenie mzdy
1.	Ak si to vyžadujú záujmy komisie, komisia môže počas doby vyslania zamestnávateľovi vyslaného národného experta preplácať celú čistú mzdu experta alebo jej časť na základe vopred uzatvorenej dohody zaznamenanej vo výmene listov, ktorú ustanovuje článok 1 odsek 5.

2. 	Preplatenie mzdy schvaľuje v jednotlivých prípadoch generálny riaditeľ pre personálne a administratívne záležitosti s prihliadnutím na špecifické potreby služby a najmä na potrebu využívať VNE z členských štátov.

3. 	Výdavky spojené s preplácaním mzdy sa účtujú v rámci rozpočtovej alokácie pre  VNE toho generálneho riaditeľstva, ktoré podalo žiadosť, prípadne v rámci operatívnej rozpočtovej linky.
Článok 20 Miesto bydliska
1.	Na účely týchto pravidiel sa za miesto bydliska považuje miesto, v ktorom VNE vykonával úlohy pre svojho zamestnávateľa v čase bezprostredne predchádzajúcom vyslaniu. Miestom vyslania je miesto, kde sa nachádza útvar komisie, ku ktorému je VNE pridelený. Obidve tieto miesta sa označia pri výmene listov uvedenej v článku 1(5).

2.	Ak  národného  experta,   ktorý je  vyslaný do  komisie  ako VNE,  jeho
zamestnávateľ už skôr vyslal  na miesto nachádzajúce sa mimo jeho
ústredia, za miesto bydliska sa považuje miesto, ktoré je bližšie k miestu
vyslania.

3.	Za miesto bydliska sa považuje miesto vyslania, keď:

a)	počas obdobia troch rokov, ktoré sa skončilo šesť mesiacov pred
začiatkom vyslania, sa hlavné bydlisko alebo miesto výkonu hlavnej
pracovnej činnosti nachádzalo v mieste vzdialenom 150 alebo menej
km od miesta vyslania, alebo
b)	v čase žiadosti komisie o vyslanie VNE sa v mieste vyslania nachádza
hlavné bydlisko manžela/manželky VNE alebo ktoréhokoľvek jej/jeho
závislého dieťaťa.
Na   účely  tohto   ustanovenia   sa   za   bydlisko   považuje   bydlisko nachádzajúce sa 150 alebo menej km od miesta vyslania. Okolnosti súvisiace s činnosťou, ktorú VNE vykonáva pre iný štát alebo pre medzinárodnú organizáciu, sa na účely tohto ustanovenia neberú do úvahy.
Článok 21       Cestovné výdavky

1.	VNE,   za   ktorého   bydlisko  sa   považuje   miesto  nachádzajúce  sa  vo
vzdialenosti viac ako 150 km od miesta vyslania, má nárok na preplatenie
cestovných výdavkov:
a)	pre seba
-      z miesta bydliska do miesta vyslania na začiatku doby vyslania z miesta vyslania do miesta bydliska po skončení doby vyslania
b)	pre manžela/manželku a závislé deti pod podmienkou, že bývajú s VNE
a že komisia má preplatiť náklady na presťahovanie;
 - 	na začiatku vyslania, pri presťahovaní z miesta považovaného za
bydlisko na miesto vyslania;
   - 	po skončení vyslania z miesta vyslania na miesto považované za
bydlisko.

2.	S výnimkou cesty lietadlom sa náklady preplatia ako paušálna suma vo
výške vlakového lístka druhej triedy bez príplatkov. To isté platí pre cesty
autom. Letenky možno preplatiť až do skutočnej ceny zľavnenej
letenky (PEX or APEX) po predložení leteniek a palubných lístkov, ale len v prípade, že štandardná cesta vlakom presiahne 500 km alebo že súčasťou štandardnej trasy je plavba cez more.

3. 	V rámci výnimky z prvého odseku VNE, ktorý preukáže, že sa zmenilo
miesto jeho hlavného zamestnania po skončení vyslania, má nárok na preplatenie        
 	cestovných výdavkov na toto miesto, až do výšky vyššie uvedených limitov. Preplatená suma nesmie presiahnuť sumu, na ktorú by mal nárok v prípade návratu na miesto náboru.

4. 	Ak sa VNE presťahoval z miesta náboru na miesto vyslania, každý rok má
nárok na paušálny poplatok vo výške ceny spiatočS. nej    cesty    z    miesta
vyslania na miesto náboru pre seba, svoju manželku/manžela a všetky
závislé deti v súlade s podmienkami platnými v komisii.
Článok 22                 Náklady na sťahovanie

1. 	Okrem prípadov, na ktoré sa vzťahuje druhý pododsek článku 17(3), môže VNE na náklady komisie a s jej predbežným súhlasom udeleným v súlade s jej vnútornými pravidlami o preplácaní nákladov platnými v tom čase presťahovať predmety osobnej potreby z miesta považovaného za miesto bydliska na miesto vyslania, pokiaľ sú splnené tieto podmienky:

a)	pôvodná doba vyslania VNE nesmie byť kratšia ako dva roky;
b)	miesto považované za miesto bydliska VNE  musí byť od miesta
vyslania vzdialené najmenej 100 km;
c)	presťahovanie sa musí uskutočniť do šiestich mesiacov od začiatku
vyslania;
d)	súhlas sa musí vyžiadať najneskôr dva mesiace pred plánovaným
termínom sťahovania;
e)	náklady na sťahovanie neprepláca zamestnávateľ (ak zamestnávateľ
prepiati časť nákladov, príslušná čiastka sa odpočíta od sumy, ktorú
má preplatiť komisia);
f)	VNE predložil komisii originály odhadov, výdavkových dokladov a
faktúr a potvrdenie od zamestnávateľa potvrdzujúce, že zamestnávateľ
neprepláca náklady na presťahovanie (alebo uvádzajúce, akú časť
nákladov prepláca zamestnávateľ).

2. 	S výhradou ustanovení odsekov (3) a (4) tohto článku má VNE, ktorému komisia preplatila náklady na presťahovanie na miesto vyslania, po skončení vyslania na základe predchádzajúceho súhlasu nárok na preplatenie nákladov na presťahovanie z miesta vyslania na miesto považované za bydlisko v súlade s vnútornými pravidlami týkajúcimi sa preplácania nákladov na sťahovanie platnými v tom čase a s výhradou podmienok uvedených v (1)(d) až (f) a nižšie:

a)	presťahovanie nesmie predchádzať skončeniu vyslania o viac ako tri
mesiace;
b)	presťahovanie sa musí skončiť do šiestich mesiacov od skončenia
vyslania.

3. 	VNE, ktorého vyslanie sa skončí na jeho vlastnú žiadosť alebo na
žiadosť zamestnávateľa do dvoch rokov od začiatku vyslania, nemá
nárok na preplatenie nákladov na sťahovanie na miesto považované za
miesto bydliska.
4. 	Ak VNE preukáže, že sa zmenilo jeho hlavné miesto zamestnania po
skončení vyslania, môžu sa mu preplatiť náklady na presťahovanie do nového miesta zamestnania, ale len do výšky, v akej by sa preplatili v prípade presťahovania na miesto považované za miesto bydliska.
Článok 23
Misie a výdavky počas misií

1.	VNE možno vyslať na misiu v súlade s článkom 6 týchto pravidiel. 

2.	Výdavky na misiu sa preplácajú v súlade s pravidlami a podmienkami vzťahujúcimi sa na náhradu výdavkov na misiu platnými v komisii.
Článok 24 Vzdelávanie

VNE majú právo zúčastňovať sa na vzdelávacích kurzoch organizovaných komisiou v prípade, že je to v súlade so záujmami komisie. Pri rozhodovaní o povolení účasti na kurzoch treba primerane prihliadať na záujem VNE o toto vzdelávanie, najmä s ohľadom na jeho pracovnú dráhu po skončení vyslania.
Článok 25
Administratívne ustanovenia

1.	VNE sa v prvý deň vyslania dostaví na príslušný odbor generálneho riaditeľstva pre personálne a administratívne otázky s cieľom vybaviť príslušné administratívne náležitosti. Prácu začne vykonávať od prvého alebo od šestnásteho dňa v mesiaci.

2.	VNE, ktorí nie sú vyslaní do Bruselu, sa dostavia na príslušnú službu komisie v mieste vyslania.

Kapitola IV: Informačné kurzy
Článok 26        Ustanovenia o kurzoch

1.	Komisia prijíma pracovníkov vládnych orgánov členských štátov,  krajín
Európskeho hospodárskeho priestoru, kandidátskych krajín a tretích krajín,
ktorí sú vyslaní zo zamestnania, aby sa zúčastnili informačného kurzu v súlade s dohodami uzavretými na tento účel v súlade s článkom 32 odsek 2.

2.	Hlavným cieľom týchto kurzov je podporovať a uľahčovať partnerské vzťahy s príslušnými vládnymi orgánmi tým, že sa im pomôže v úsilí zabezpečiť vzdelávanie ich pracovníkov o európskych záležitostiach. Kurzy musia byť preto súčasťou vzdelávacieho programu, ktorý organizujú príslušné orgány.

3.	Dĺžka kurzov nesmie presiahnuť šesť mesiacov. Program kurzov sa stanoví
vopred a obsahuje aj všeobecnú časť, ktorá vychádza z cieľov kurzov
vymedzených v dohodách medzi komisiou a dotknutou krajinou. Všeobecnú
časť   primerane   dopĺňajú   informácie,   ktoré   sa   špecificky   týkajú
jednotlivých generálnych riaditeľstiev prijímajúcich stážistov.

4.	Na administratívne účely sa osoby, ktoré sa zúčastňujú kurzov,
považujú za VNE „bez nákladov,,. Žiadne náklady na informačné kurzy
sa nehradia z rozpočtových prostriedkov určených na administratívu.

5.	Na osoby zúčastňujúce sa kurzov sa vzťahujú ustanovenia kapitoly l (články 1, 6 a 7), kapitoly II (články 12 a 16) a kapitoly III (624. článok 23). Derogáciou z článkov 11.3 a 11.4 o úrazovom poistení musia osoby zúčastňujúce sa kurzov proti tomuto riziku poistiť ich zamestnávatelia.

Kapitola V: Uplatňovanie pravidiel na vyslaných národných expertov platených z rozpočtových prostriedkov určených na výskum
Článok 27

S výhradou nižšie uvedených ustanovení sa tieto pravidlá vzťahujú aj na VNE, ktorým sa príspevky vyplácajú z rozpočtových prostriedkov na výskum pridelených Generálnemu riaditeľstvu pre výskum a Spoločnému výskumnému stredisku. Kópia osobných údajov, administratívneho štatútu VNE a jeho zmien a príslušné štatistické informácie sa zasielajú raz mesačne zodpovednému útvaru generálneho riaditeľa pre personálne a administratívne záležitosti.
Článok 28

Právomoci, ktoré sú týmito pravidlami delegované na generálneho riaditeľa pre personálne a administratívne otázky, vykonávajú v prípade vyššie uvedených VNE zodpovední generálni riaditelia.

Kapitola VI: Uplatňovanie pravidiel na národných expertov vyslaných do delegácií komisie
Článok 29

S výhradou nižšie uvedených ustanovení sa tieto pravidlá vzťahujú na VNE vyslaných do delegácií komisie.
Článok 30

Právomoci delegované na základe týchto pravidiel generálnemu riaditeľovi pre personálne a administratívne záležitosti vykonáva v prípade VNE vyslaných do delegácií komisie generálny riaditeľ pre vonkajšie vzťahy, ktorý je oprávnený ďalej delegovať tieto právomoci úradníkom podliehajúcim jeho riadiacej právomoci.
Článok 31

Príspevok na životné náklady uvedený v článku 17 týchto pravidiel sa môže nahradiť príspevkom na nájomné, pokiaľ to zdôvodňujú osobitné podmienky v krajine výkonu práce, na základe zdôvodneného rozhodnutia generálneho riaditeľa pre vonkajšie vzťahy.

Kapitola VII: Záverečné ustanovenia
Článok 32

1.	Tieto pravidlá nahrádzajú pravidlá zo 7. januára 1998 vzťahujúce sa na vyslaných národných expertov v znení rozhodnutia komisie z 3. februára 1999, zo 6. decembra 2000 a z 9. februára 2001. Platnosť nadobudnú od prvého dňa mesiaca nasledujúceho po rozhodnutí komisie a vzťahujú sa na všetky nové vyslania a na obnovené vyslania, ktoré sa začnú v deň alebo po dni nadobudnutia platnosti.

2.	Rámec pre organizáciu informačných kurzov tvorí štandardná dohoda vypracovaná generálnym riaditeľom pre personálne a administratívne záležitosti.

Brusel, 30. apríla 2002
Za komisiu Neil Kinnock podpredseda komisie